'Rower' vermoor; verdagtes ure later vasgetrek | Maroela Media
14-jarige verdrink by St. Lucia
Só lyk weer vir res van Paasnaweek
Stormers sukkel om uitklophou op Nuweland te plant
'Rower' vermoor; verdagtes ure later vasgetrek
4 Julie 2018
Vier mans is in hegtenis geneem in verband met die moord op 'n Vrystaatse man wat glo dae vantevore in een van die moordverdagtes se motor ingebreek het.
Lt.kol. Thabo Covane, woordvoerder van die polisie, sê die man se liggaam is Dinsdag (3 Julie) omstreeks 15:30 deur die polisie buite Lourierpark in Bloemfontein aangetref.
Volgens Covane het die polisie op 'n anonieme wenk gereageer. "Die man se hande en voete was saam agter sy liggaam vasgebind toe polisielede sy liggaam aangetref het," sê hy.
Voorlopige ondersoeke het glo vasgestel dat die man elders vermoor is voordat sy liggaam buite Lourierpark gestort is. Hy is glo met 'n swaar voorwerp oor die kop geslaan, maar 'n nadoodse ondersoek sal eers met sekerheid kan bepaal wat die oorsaak van sy dood was.
Covane sê vinnige optrede deur die polisie het verseker dat drie verdagtes, tussen die ouderdom 26 en 32, 'n paar uur later vasgetrek is. 'n Vierde verdagte is Woensdagoggend in hegtenis geneem.
"Verdere ondersoek het vasgestel dat die oorledene in Turflaagte naby Bloemfontein deur die verdagtes oorval is nadat hy glo by een van hul motors ingebreek en luidsprekers gesteel het," sê hy.
Die oorledene is nog nié geïdentifiseer nie. Enigeen met meer inligting word versoek om die Parkweg-polisie by 051 503 3027 te skakel. 'n Ondersoek na die voorval duur voort. Die verdagtes sal binnekort in die Bloemfontein-landdroshof verskyn op aanklag van moord.
'ANC voer SA'ners met verdelende diskoers oor grondonteiening'
Menslike oorskot in leeukamp op wildsplaas gevind
Lions se Rubicon-oomblik in Hamilton
errol · 10 maande gelede
verdagtes so gou vasgetrek! hoekom sukkel die sapd dan so lank om pierre de necker se moordenaars wat op video te sien is, vas te trek?
Pres. Cyril Ramaphosa het Sondag tydens 'n verkiesingsveldtog in Nelson Mandelabaai gesê koalisieregerings werk nooit goed nie. Wat dink jy?
Ek stem saam, koalisieregerings kan nie werk nie.
Koalisieregerings kan werk, maar slegs tussen partye met soortgelyke beleide en sienings.
Koalisieregerings kan werk indien al die partye daartoe verbind is om die koalisie te laat werk.
Koalisieregerings werk juis beter as eenpartyregerings – dit lei tot 'n groter verskeidenheid idees en insette.